Gwelet a ran neo ket bet lakaet traoù nevez amañ. Lennet em eus ul levr  plijus ar sizhun tremenet anvet Le sang du temps. Skrivet eo bet gant Maxime Chattam ha war a -seblant ar skrivagner-mañ a zo brudet a-walch bremañ (skrivet en deus ivez Le Ve Règne hag a zo ur best-seller). Ur thriller eo (dav e vo din goulenn dunan bennak ur wech penaos e vez distaget ar ger-mañ a-benn ar fin   ).  Dun tu e vez heuliet istor ur plach a zo o labourat evel sekretourez en ul  labo evit ar re varv (evit ober autopsiennoù...) ha dizoleiñ a ra ur sekred-stad. Dav eo dezhi neuze kuitaat he labour hag he ranndi e Pariz, ha kaset eo gant an DST (D? Sécurité du Territoire) e Menez-Sant-Mikel den em guzhat. Du-mañ e ra anaoudegezh gant ur strollad breudeur ha choarezed (tud a iliz) iskis-kenañ.  Stok ha stok e vez istor ur Saozon a zo o vevañ e Bro-Ejipt e 1928, un archer eo. Kregiñ a ra un enklask evit adkavout ur muntrer ispisial : ur goul, da lâret eo ur seurt diaoulez hag a  zebr ar re varv tennet diouzh ar bez (ur vojenn ejipsian eo). An den ne gred ket re ar vojenn, met iskis eo ar muntroù : bugale a zo kavet torret e daou (neuze eo ret kaout un nerzh spontus) ha gant sper warno (ar muntrer a zo plijet gant an traoù spontus e ra hag ur paotr e vefe neuze).  Paouez a ran mod-all e gontin an istor a-bezh neuze setu a-benn ar fin an div istor a zo liammet met neus ket tu divinout mat perak e-penn kentañ, ha pa hon eus divinet tamm-pe-damm, un dra disheñvel ha souezhus a  choarvez. Fin an istor a zo souezhus-tre (evidon dan nebeutañ). Plijus a-walch eo al levr, zoken ma vez pennadoù re hir a-wechoù.